Հոգսերի մեջ խրված, մշտապես խնդիրներով ապրող, կյանքից հաճույք չստացող, սեփական անձին մի կողմ դրած և այլոց հոգսերը հոգացող կինը իր տարիքից շատ ավելի ծեր է երևում։ Սոցիալական վիճակը մեծագույն ազդեցություն ունի կնոջ տեսքի վրա։ Բնականաբար հոգսեր կան ամեն ընտանիքում, բայց խնդիրների մեծ մասը ժամանակի ընթացքում լուծելի են, հատկապես հիմա, իսկ երիտասարդ կյանքը շատ արագ է անցնում։ Վերանայելով մեր անցկացրած ժամանակը՝ պետք է ճանաչենք ինքներս մեզ, ցուցադրենք մեր լավագույն կողմերը, զբաղվենք հետաքրքիր գործունեությամբ՝ տեղ տալով նոր գիտելիքներին։ Պետք է անել այն ամենը, ինչը վաղուց եք երազում և դեռ համարձակություն չեք գտնում իրագործելու։